[{"text_idx": "#000000", "text": "Ettevo\u0303tlussektori kasum III kvartalis va\u0308henes"}, {"text_idx": "#000001", "text": "Ettevo\u0303tlussektori kogukasum oli 2016. aasta III kvartalis 856 miljonit eurot, mis oli 4% va\u0308iksem kui aasta varem samal ajal, teatab Statistikaamet."}, {"text_idx": "#000002", "text": "Vo\u0303rreldes 2015. aasta III kvartaliga va\u0308henes kogukasum enamikul tegevusaladel. Suurima panuse sektori kogukasumisse andsid kaubanduse ning veonduse ja laonduse ettevo\u0303tted. Ettevo\u0303tlussektori kasumi kasvu pidurdasid enim to\u0308o\u0308tleva to\u0308o\u0308stuse ning info- ja sideettevo\u0303tted."}, {"text_idx": "#000003", "text": "Ettevo\u0303tted mu\u0308u\u0308sid 2016. aasta III kvartalis kaupu ja teenuseid 12,6 miljardi euro eest, mis oli 2% rohkem kui aasta tagasi samal ajal. Kogu ettevo\u0303tluse mu\u0308u\u0308gitulus ko\u0303ige suuremat osata\u0308htsust omavate kaubandusettevo\u0303tete mu\u0308u\u0308gitulu suurenes 3%, mo\u0303jutatuna po\u0303hiliselt mu\u0308u\u0308gitulu suurenemisest hulgikaubanduses. Kasvu toetasid ka jae- ja so\u0303idukikaubandus. To\u0308o\u0308tleva to\u0308o\u0308stuse ettevo\u0303tete mu\u0308u\u0308gitulu suurenes 1%."}, {"text_idx": "#000004", "text": "Ettevo\u0303tete kulud suurenesid eelmise aasta sama ajaga vo\u0303rreldes 3%, sealhulgas to\u0308o\u0308jo\u0303ukulud 5%. To\u0308o\u0308ga ho\u0303ivatud isikute arv suurenes 3% ja to\u0308o\u0308tatud tundide arv ja\u0308i aastases vo\u0303rdluses samaks. Ettevo\u0303tlussektori to\u0308o\u0308viljakus puhta lisandva\u0308a\u0308rtuse alusel oli ho\u0303ivatu kohta keskmiselt 5800 eurot kvartalis, mis ja\u0308i mullusele tasemele."}, {"text_idx": "#000005", "text": "Ettevo\u0303tete investeerimisaktiivsus on ja\u0308tkuvalt madal. Ettevo\u0303tted investeerisid 2016. aasta III kvartalis 487 miljonit eurot, mis oli 14% va\u0308hem kui aasta varem samal ajal. Investeeriti peamiselt masinatesse ja seadmetesse ning ehitistesse. Suuremad investeerijad olid veonduse ja laonduse, to\u0308o\u0308tleva to\u0308o\u0308stuse ja kaubandusettevo\u0303tted, kes tegid kokku ligi poole ettevo\u0303tete koguinvesteeringutest. Vo\u0303rreldes 2015. aasta III kvartaliga suurenesid investeeringud vaid transpordivahenditesse. U\u0308leja\u0308a\u0308nud investeeringud va\u0308henesid"}, {"text_idx": "#000006", "text": "Statistika aluseks on ku\u0308simustik \u201eMajandustegevus kvartal\u201d, mille esitamise ta\u0308htaeg oli 20.10.2016. Statistikaamet avaldas kvartali kokkuvo\u0303tte 31 to\u0308o\u0308pa\u0308evaga. Statistikato\u0308o\u0308 \u201eEttevo\u0303tete kvartali majandusna\u0308itajad\u201c avaliku huvi peamine esindaja on Majandus- ja kommunikatsiooniministeerium, kelle tellimusel Statistikaamet selle statistikato\u0308o\u0308 tegemiseks andmeid kogub ja analu\u0308u\u0308sib."}]